 **מדינת ישראל**

**משרד החינוך**

**מינהל החינוך הדתי**

**הפיקוח על הוראת תלמוד ותושבע"פ**

שאלות מיומנות במשנה

הכנה לקראת המבחן בתושבע"פ כיתה ו'- תשע"ה

**הבהרה:** המשימות הן לפי מפרט המיומנויות למבחן. עם זאת, במבחן השאלות רובן תהיינה רב בררתיות.

**החומר לבחינה:**

פסחים: פרק א משניות א–ד; פרק י משניות א–ט;

מסכת בבא קמא: פרק ג משניות א–ד; פרק ח משניות א, ו–ז.

**המיומנויות הנדרשות בבחינה:**

1.  שפת המשנה

* מונחי יסוד
* מילים וביטויים נפוצים, כגון: זה הכלל, יצא/לא יצא

2. מבנה המשנה - **כ**ותרת, **א**ומר, **מ**קרה, **ד**ין, **ט**עם (כאמד"ט)

3. זיהוי פסוקים המובאים במשנה

**דוגמאות לשאלות מיומנות**

**בבא קמא פרק ג משנה א**

**הַמַּנִּיחַ אֶת הַכַּד בִּרְשׁוּת הָרַבִּים**

**וּבָא אַחֵר וְנִתְקַל בָּהּ וּשְׁבָרָהּ - פָּטוּר.**

**וְאִם הֻזַּק בָּהּ בַּעַל הֶחָבִית - חַיָּב בְּנִזְקוֹ.**

**נִשְׁבְּרָה כַדּוֹ בִּרְשׁוּת הָרַבִּים**

**וְהֻחְלַק אֶחָד בַּמַּיִם אוֹ שֶׁלָּקָה בַחֲרָסֶיהָ חַיָּב.**

**רַבִּי יְהוּדָה אוֹמֵר: בְּמִתְכַּוֵּן חַיָּב**

 **בְּאֵינוֹ מִתְכַּוֵּן פָּטוּר**

1. כמה מקרים יש במשנה? כתבו מספר לפני כל מקרה.
2. סמנו במשנה את מילות הדין.
3. אלו שמות של תַּנָּאים מופיעים במשנה?
4. במשנה כתוב: "המניח את הכד **ברשות הרבים** מה פירוש המילים המודגשות:
* ביקש רשות מהציבור
* בשטח ציבורי
* הציבור נתן רשות
* בשטח גדול ורב

**למורה:**

מיומנויות הנבדקות בהתאם לשאלות*:*

1,2,3- מבנה המשנה: כאמד"ט (בשאלה א: -מקרה, בשאלה ב': דין, בשאלה ג': אומר)

4- שפת המשנה (מונחי יסוד)

**בבא קמא פרק ג משנה ד**

**שְׁנֵי קַדָּרִין** (=יוצרי כלי חרס) **שֶׁהָיוּ מְהַלְּכִין זֶה אַחַר זֶה**

**וְנִתְקַל הָרִאשׁוֹן וְנָפַל וְנִתְקַל הַשֵּׁנִי בָּרִאשׁוֹן**

**הָרִאשׁוֹן חַיָּב בְּנִזְקֵי שֵׁנִי**

1. סמנו בצבע ירוק את המקרה שבמשנה ובצבע אדום את הדין שבמשנה.
2. העבירו קו מתחת למילת הדין.
3. במשנה לא כתוב שמו של ה"אומר". מי אמר משנה זו?

**למורה:**

מיומנויות הנבדקות בהתאם לשאלות:

1,2 - מבנה המשנה: כאמד"ט

**בבא קמא פרק ח משנה א**

**הַחוֹבֵל בַּחֲבֵירוֹ חַיָּב עָלָיו מִשּׁוּם חֲמִשָּׁה דְבָרִים:**

**בְּנֶזֶק בְּצַעַר בְּרִפּוּי בְּשֶׁבֶת וּבְבוֹשֶׁת.**

***נֶזֶק* כֵּיצַד?**

**סִמָּא אֶת עֵינוֹ קָטַע אֶת יָדוֹ שִׁבֵּר אֶת רַגְלוֹ,**

 **רוֹאִין אוֹתוֹ כְּאִלּוּ הוּא עֶבֶד נִמְכַּר בַּשּׁוּק וְשָׁמִין כַּמָּה הָיָה יָפֶה וְכַמָּה הוּא יָפֶה.**

***צַעַר-***

**כְּוָאוֹ בַּשְּׁפוּד אוֹ בַמַסְמֵר וַאֲפִילוּ עַל צִפָּרְנוֹ**

 **מָקוֹם שֶׁאֵינוֹ עוֹשֶׂה חַבּוּרָה אוֹמְדִין כַּמָּה אָדָם כַּיּוֹצֵא בָזֶה רוֹצֶה לִטֹל לִהְיוֹת מִצְטַעֵר כַּךְ.**

***רִפּוּי-***

**הִכָּהוּ חַיָּב לְרַפְּאוֹתוֹ.**

**עָלוּ בוֹ צְמָחִים - אִם מֵחֲמַת הַמַּכָּה חַיָּב, שֶׁלֹּא מֵחֲמַת הַמַּכָּה פטוּר.**

 **חָיְתָה וְנִסְתָּרָה חָיְתָה וְנִסְתָּרָה חַיָּיב לְרַפְּאֹתוֹ. חָיְתָה כָּל צָרְכָּהּ אֵינוֹ חַיָּב לְרַפְּאוֹתוֹ.**

***שֶׁבֶת* -**

**רוֹאִין אוֹתוֹ כְּאִלוּ הוּא שׁוֹמֵר קִשּׁוּאִין שֶׁכְּבָר נָתַן לוֹ דְּמֵי יָדוֹ וּדְמֵי רַגְלוֹ.**

***בֹּשֶׁת-***

 **הַכֹּל לְפִי הַמְבַיֵּשׁ וְהַמִּתְבַּיֵּשׁ.**

 **הַמְּבַיֵּשׁ אֶת הֶעָרוֹם הַמְּבַיֵּשׁ אֶת הַסּוּמָא וְהַמְּבַיֵּשׁ אֶת הַיָּשֵׁן חַיָּב.**

 **וְיָשֵׁן שֶׁבִּיֵּשׁ פָּטוּר.**

 **נָפַל מִן הַגָּג וְהִזִּיק וּבִיֵּש, חַיָּיב עַל הַנֶּזֶק וּפָטוּר עַל הַבֹּשֶׁת,**

 **שֶׁנֶּאֱמַר: "וְשָׁלְחָה יָדָהּ וְהֶחֱזִיקָה בִּמְבֻשָׁיו" – אֵינוֹ חַיָּיב עַל הַבּוֹשֶׁת עַד שֶׁיְהֵא מִתְכַּוֵּין.**

1. הקיפו בעיגול את הכותרת של המשנה.
2. העבירו קו מתחת לפסוק המופיע במשנה.
3. ציבעו את המלה במשנה המציינת  שאחריה מגיע פסוק.
4. לאיזה דין הפסוק משמש ראיה (הוכחה)?
5. "רואין אותו כאילו הוא שומר קישואים". למה הכוונה?
* מביטים בו כאילו הוא שומר קישואים
* הופכים אותו לעבוד בשמירה על קישואים
* מחשבים את הכסף לפי השכר שמקבל שומר קישואים
* מכבדים אותו כאילו הוא שומר קישואים. אות
1. לגבי דמי צער משתמשת משנה במילה "אומדין" למה הכוונה?

- מחשבים בדיוק

- מחשבים בערך

- מחשבים בעמידה

אתגר: בפרקי אבות כתוב: "אל תרבה לעשר אומדות", הסבירו בעזרת הסבר המילה אומדין את המשנה שבפרקי אבות. ,

1. חיתה ונסתרה

- הסבירו:

- המילים "חיתה ונסתרה" הן מילים: מנוגדות/ נרדפות

**למורה:**

מיומנויות הנבדקות בהתאם לשאלות:

1 - מבנה המשנה: כאמד"ט (כותרת)

2,3,4 - זיהוי פסוקים במובאים במשנה

5,6,7 - שפת המשנה